User:StevanBradic/sandbox

Stevan Bradić je pesnik, književni kritičar i prevodilac. Rođen je 1982 u Novom Sadu.

Osnovne studije završio je na Odseku za komparativnu književnost Filozofskog fakulteta u Novom Sadu. Diplome mastera stekao u na univerzitetima u Novom Sadu (komparativna književnost) i Stokholmu (engleska književnost). Doktorirao je na Odseku za komparativnu književnost u Novom Sadu.

Piše poeziju, eseje, prikaze i kritiku, prevodi sa engleskog. Objavio je zbirke pesama Jastog (Novi Sad: Prelom, 2021), Na zemlji (Beograd: Treći trg, 2017) i U kotlarnici (Novi Sad: Adresa, 2013), kao i studije Nemi govor (Novi Sad: Izdavačka knjižarnica Zorana Stojanovića, 2021), Nemogući zavičaj (Šabac: Fondacija „Stanislav Vinaver“, 2020) i Simulacija i gastronomija (Beograd: Službeni glasnik, 2012). Poezija mu je prevođena na engleski, nemački i mađarski jezik.

Priredio je i preveo temate posvećene A. Rembou i T. S. Eliotu (Polja), Žaku Ransijeru (LMS), savremenom pesništvu novije generacije u Srbiji (Zlatna greda), kao i savremenoj američkoj poeziji (Rizom). Bio je na rezidencijalnim boravcima na Elibi (Italija) i u Pečuju (Mađarska). Kao gostujući predavač držao je seminare u na univerzitetima u Čikagu, Stokholmu, Nikoziji, Alikanteu, Bambergu i Su Folsu. Bio je stipendista fondacije Fulbrajt, Akademie Schloss Solitude i Švedskog insistuta.

Zaposlen je kao docent na Odseku za komparativnu književnost Filozofskog fakulteta u Novom Sadu, gde je takođe koordinator za međunarodnu saradnju. Glavni je urednik časopisa i portala za književnost, filozofiju i društvenu teoriju Rizom, video platforme Mračna komora i manifestacije Književna mašina.

Član je Američke asocijacije za komparativnu književnost (ACLA), Švedske asocijacije za američke studije (SAAS) i Društva književnika Vojvodine.

Živi u Novom Sadu.